CELEX: 32007R0833
Language: sk
Date: 2007-07-16 00:00:00
Title: Nariadenie Komisie (ES) č. 833/2007 zo 16. júla 2007 , ktorým sa končí prechodné obdobie ustanovené v nariadení Rady (ES) č. 1172/98 o štatistických výkazoch o cestnej nákladnej doprave (Text s významom pre EHP)

17.7.2007   
            
            
               SK
            
            
               Úradný vestník Európskej únie
            
            
               L 185/9
            
         
      NARIADENIE KOMISIE (ES) č. 833/2007
   zo 16. júla 2007,
   ktorým sa končí prechodné obdobie ustanovené v nariadení Rady (ES) č. 1172/98 o štatistických výkazoch o cestnej nákladnej doprave
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1172/98 z 25. mája 1998 o štatistických výkazoch o cestnej nákladnej doprave (1), a najmä na jeho článok 5 ods. 4 a 5,
   keďže:
   
               (1)
            
            
               Podľa nariadenia (ES) č. 1172/98 môžu členské štáty počas prechodného obdobia od 1. januára 1999 použiť zjednodušené kódovanie miest nakládky a vykládky. Úplné regionálne kódovanie sa nepožadovalo pre medzinárodnú dopravu v rámci EHP.
            
         
               (2)
            
            
               V súlade s článkom 5 ods. 5 nariadenia (ES) č. 1172/98 je potrebné určiť dátum skončenia prechodného obdobia, keďže existujú technické podmienky na použitie účinného systému regionálneho kódovania pre vnútroštátnu aj medzinárodnú dopravu v súlade s oddielmi 1 a 2 prílohy G.
            
         
               (3)
            
            
               Je potrebné zabezpečiť, aby sa uplatňovalo nariadenie Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS) (2), ktoré nadobudlo účinnosť v roku 2003.
            
         
               (4)
            
            
               Týmto nariadením sa nemení status alebo obsah premenných, ktoré sú v nariadení (ES) č. 1172/98 uvedené ako nepovinné.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre štatistický program zriadeného rozhodnutím Rady 89/382/EHS, Euratom (3),
            
         PRIJALA TOTO NARIADENIE:
   Článok 1
   Prechodné obdobie uvedené v článku 5 nariadenia (ES) č. 1172/98 sa skončí 31. decembra 2007.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. júla 2007
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 163, 6.6.1998, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1893/2006 (Ú. v. EÚ L 393, 30.12.2006, s. 1).
   
      (2)  Ú. v. EÚ L 154, 21.6.2003, s. 1. Nariadenie naposledy zmenené a doplnené nariadením Komisie (ES) č. 105/2007 (Ú. v. EÚ L 39, 10.2.2007, s. 1).
   
      (3)  Ú. v. ES L 181, 28.6.1989, s. 47.